open-index/open-wikipedia-markdown huggingface dataset:
Christ Agony

**Christ Agony** on puolalainen black metal -yhtye, joka on perustettu vuonna 1990 Morągissa, Puolassa.

Yhtye on yksi tyylilajinsa edelläkävijöistä kotimaassaan.

## Diskografia

### Studioalbumit
* 
* 
* 
* 
* 
* 
* 
* 
* 
* 

### Livealbumit
* 

### Kokoelma-albumit
* 
* 
* 
* 

### EP:t
* 
* 

### Demot
* 
* 

## Jäsenet

* Cezar – kitara, laulu (1990–2003, 2007–)
* Reyash – bassokitara, laulu (2007–)
* Młody – rummut (2012–)

### Entiset jäsenet
* Żurek – rummut (1990–1995)
* Ash – bassokitara, laulu (1990–1995)
* Mauser – bassokitara (1995–1997)
* Gilan – rummut (1995–1998)
* Blackie – bassokitara, laulu (1997–2000)
* Docent – rummut (1998, 1999)
* Thoarinus – rummut (1998–2000)
* Bart – rummut (1999)
* Vitold – rummut (2000)
* Zaala – rummut (2000–2005)
* G-Hatt – kitara (2002)
* Icanraz – rummut (2007–2010)
* Dariusz "Hellrizer" Zaborowski – rumpusetti|rummut (2008, 2010–2011)
* Mścisław – bassokitara, laulu (2010)
* Wizun – rummut (2010)
* Inferno – rummut (2011)
* Paweł Jaroszewicz – rummut (2011–2012)

## Aiheesta muualla
*
Sisu KB-46

**Sisu KB-46** oli Sisun vuonna 1968 valmistama raskaan maastokuorma-auton prototyyppi. Se oli varustettu kolmella vetävällä akselilla ja sen kantavuus oli noin kolme tonnia. Auto oli suunniteltu puolustusvoimien käyttöön raskaiden tykkien vetäjäksi.

## Teknisiä tietoja

Voimanlähteenä oli Leylandin valmistama V8-diesel tyypiltään O.801, josta Sisu käytti mallinimeä BY. KB-46 oli ensimmäinen Sisu, jossa sitä käytettiin.

Kantavana rakenteena oli jäykkä putkirunko, joka toimi samalla myös polttoainesäiliönä. Autossa oli Sisun nestemoottorijärjestelmä, jonka avulla siihen voi kytkeä hydraulivetoisen perävaunun.

Akseleissa oli neuvostoliittolaisista kuorma-autoista tuttu renkaiden keskustäyttöjärjestelmä. Tätä varten renkaina oli Goodyearin valmistamat leveät, matalailmatilaiset erikoisrenkaat.

Auton omamassa oli vain 8&nbsp;000 kg ja kantavuuskin vaatimattomat kolme tonnia.

## Ominaisuuksia

Kuljetusvälinevarikolla rakennetulla miehistönkuljetuskopilla varustettu KB-46 -prototyyppi sekä sen taakse kytketty nestemoottorilla varustettu Tampellan 122 K 60 -kanuuna kiertelivät esiintymässä maatalousnäyttelyissä puolustusvoimien osastolla. Sen enempää kanuuna kuin autokaan eivät päätyneet sarjavalmistukseen; KB-46 oli suunniteltu lyhyessä ajassa ja siinä oli käytetty useita teknisiä ratkaisuja, joiden toimivuudesta ei ollut aikaisempaa kokemusta. Tämän takia siinä esiintyi lukuisia vikoja. Myös moottori osoittautui teknisesti epäonnistuneeksi.

KB-46:a ei koskaan tyypitetty, mutta maatalousnäyttelyjä kiertänyt prototyyppi jäi Kuljetusvälinevarikon käyttöön. Toistuvasti rikkoutuneen auton kunnostamiseen kyllästynyt armeijan kantahenkilökunta päätti 1970-luvun alussa viivytellä auton korjausta, kunnes se muutaman vuoden varikolla seistyään museoitiin.

## Lähteet
Mes repères

**Mes repères** on La Fouinen kuudes sooloalbumi, jonka julkaisi Sony BMG Music vuonna  2009. Levyltä julkaistiin neljä singleä, Tous les mêmes, Du ferme, Hamdoulah ça va ja Chips. Vierailevina artisteina olivat Soprano, Canardo ja Sefyu.

## Kappaleet
# 
# 
# 
# 
# 
# 
# 
# 
#  (feat. Soprano)
# 
# 
#  (feat. Canardo)
# 
# 
# 
# 
# 
# 
#  (feat. Sefyu & Soprano)

## Listasijoitukset

## Lähteet
Herra MC

**Herra MC ** on rap-artisti Leijonan ensimmäinen studioalbumi. Se julkaistiin vuonna 2002. Albumi voitti Radiomafian viikon demo-kilpailun.

## Kappaleet
# Intro
# Herra MC
# Läpi Suomen (mukana Herra Soppa, TKK & Vaeltava Aave)
# Yks rotu, ihmisrotu (mukana Tidal Wave)
# Skit 1
# Huput päähän (Armoton meininki)
# Kyykäärme (mukana Forever)
# Skit 2
# Mitä sä tiedät (mukana Money)
# Bonus
Societas Meteorologica Palatina

**Societas Meteorologica Palatina** oli 1700-luvun lopun saksalainen tiedeseura. Se tunnettiin myös nimellä Mannheimin Meteorologinen Seura (*Mannheimer Meteorologische Gesellschaft*). Seuran perusti vuonna 1780 Baijerin vaaliruhtinas Karl Theodor. Seura oli ensimmäinen järjestö, joka kokosi, analysoi ja julkaisi säähavaintoja koko maailmasta. Näiden havaintojen perusteella meteorologit laativat myöhemmin sääkarttoja ja ilmastovyöhykeanalyysejä. Seuralla oli havainnontekijöitä sekä Euroopassa että Pohjois-Amerikassa.

Seura edellytti, että havainnot tehtiin samaan aikaan (kello 7, 14 ja 21) ja käytettiin seuran kalibroimia lämpö- ja kosteusmittaria ja ilmapuntaria, jotka havainnontekijä sai ilmaiseksi käyttöönsä. Tuuliviiri ja sademittari havainnontekijän tuli tehdä tai hankkia itse. Havainnot kirjattiin seuran jakamaan taulukkoon. 15-33 lasemaa, useimmat luostareita, lähettivät havaintonsa seuralle vuosittain. Niistä laskettiin päivä-, kuukausi- ja vuosikeskiarvoja jotka julkaistiin seuran julkaisusarjassa.

Seura organisoi myös fenologisia havaintoja vuosina 1781–1792.

## Lähteet
Vilho Nurmilahti

**Vilho Paavo Nurmilahti** (7. toukokuuta 1899 Urjala – 12. kesäkuuta 1943 Helsinki) oli ensimmäinen kauppatieteiden tohtori Suomessa ja Pohjoismaissa. 

Nurmilahti pääsi ylioppilaaksi Forssan Yhteiskoulusta 1919. Hän aloitti opinnot Kauppakorkeakoulussa 1920, josta hän valmistui 1922, mutta varsinaista tutkintonimikettä ei silloin vielä ollut. Hän jatkoi opintoja ja suoritti kauppatieteiden kandidaatin tutkinnon 1926. Sen jälkeen hän sai Kauppakorkeakoulusta lehtorin viran ja työskenteli siellä myös kirjastonhoitajana elämänsä loppuun saakka. 

Vuonna 1928 Nurmilahti kävi opintomatkalla Wienissä ja Berliinissä. Virkansa ohella hän ryhtyi kehittämään Kauppakorkeakoulun kirjastoa tieteelliseksi kirjastoksi. Hän toimi Kauppatieteiden kandidaattiyhdistyksen puheenjohtajana 1928–1943 ja oli sen piirissä kehittämässä akateemisia traditioita. Hän toimi Liiketaloustieteellisen tutkimuslaitoksen säätiössä ja Liikesivistysrahaston asiamiehenä. 

Kauppakorkeakoululle myönnettiin 1931 lupa tohtorintutkintoon. Nurmilahden tutkimustyötä seurattiin kiinnostuneena. Väitöskirjatyö kesti seitsemän vuotta. Se julkaistiin saksankielisenä: "Der formale Aufbau der Jahresvermögensbilanz". Väitöskirjaa käsiteltiin runsaasti eri julkaisuissa Suomessa, ja myös saksalainen liiketaloustieteilijä Wilhelm Hasenack esitti siitä arvionsa. Väitöstilaisuus 9.10.1937 sai hyvin paljon julkisuutta lehdistössä, ja Kauppakorkeakoulun luennot peruttiin tilaisuuden vuoksi. Myös tohtoriksi vihkimistilaisuus huomattiin suomalaisessa lehdistössä ja korotettiin promootiotilaisuudeksi, jota se ei virallisesti ollut. Yleisradio teki puolituntisen reportaasin tilaisuuden jälkeisestä juhlasta. 

Nurmilahden tutkimustyö päättyi väitöskirjaan, ja hän keskittyi sen jälkeen käytännön toimintaan. Hän toimi aktiivisesti järjestöissä ja oli Liikesivistysrahaston asiamies. Hän toimi professori Ilmari Kaitilan sijaisena lukuvuonna 1938–1939, ja syksyllä 1942 häntä pidettiin pätevänä tämän viransijaisuuden hoitamisessa mutta hän kieltäytyi.

Nurmilahti kuoli jäätyään kuorma-auton alle. Hautajaisista julkaisivat uutisen niin Kauppalehti, Helsingin Sanomat, Uusi Suomi kuin Talouselämä-lehtikin.

## Julkaisuja
Nimillä *V. Nurmilahti* ja *V. P. Nurmilahti*:
* *Kirjanpidon näytteitä ja kertausharjoituksia*. Otava 1930
* *Kirjanpidon harjoitussarjoja : systemaattinen tehtäväkokoelma oppilaitoksia ja kirjanpitokursseja varten*. Otava 1930,  2. korjattu painos 1941, 3. uus. painos, toisena kirjoittajana Martti Saanio 1947
* *Laki tilinpäätösten julkisuudesta. Selityksillä varustanut V. Nurmilahti* teoksessa *Laki kirjanpitovelvollisuudesta* ; selityksillä varustanut K. A. Widenius. Otavan asetuskokoelma n:o 53. 2. painos Otava 1930
* *Der formale Aufbau der Jahresvermögenbilanz*, väitöskirja. Otava 1937

## Lähteet
* 

### Viitteet

## Aiheesta muualla
* Ensimmäinen kauppatieteellinen väitöskirja tarkastettiin eilen Kauppakorkeakoulussa, Helsingin Sanomat, 10.10.1937, nro 273, s. 23, Kansalliskirjaston digitaaliset aineistot
Vietnamin linnut

**Vietnamin linnut** on Meripioneerien vuonna 1972 julkaistu studioalbumi. Albumin julkaisi Love Records.

## Kappaleet
# Lenin-setä asuu Venäjällä
# Vala
# Nukkuvat Vietnamin linnut 		
# Oli kerran pikkuinen poika 		
# Mustan sotamiehen laulu 		
# Me haluamme elää tässä maassa 		
# Sinä kysyt, ystävä, miksi 		
# Kuka murhasi Vietnamin linnut? 		
# Tarina pikku sankarista 		
# Länsimaisen sotatieteen saavutukset 		
# Niitä tuli taivaan täydeltä 		
# Lähtekää jo, amerikkalaiset 		
# Presidentti Barrientosin juhannustanssit 

## Lähteet
Startopia

**Startopia** on Mucky Foot Productionsin kehittämä ja Eidos Interactiven julkaisema managerointipeli. Peli on julkaistu Windowsille vuonna . Peli oli ehdolla vuoden 2001 parhaaksi PC-peliksi BAFTA Interactive Entertainment Awards -tapahtumassa.

## Pelaaminen
Startopiassa pelaajan pitää rakentaa avaruusolennoille eräänlaista hotellia avaruusalukseen. Pelaaja saa rahaa jokaisesta avaruusoliosta joka tulee sisään. Pelissä tavaraa saadaan pääasiassa ostamalla lähellä olevilta aluksilta.

## Lähteet

## Aiheesta muualla
* 
* PeliPlaneetan arvostelu
Kaitila

**Kaitila** on sukunimi, joka on muun muassa seuraavilla suomalaisilla henkilöillä:

*Aarne Kaitila (1886–1965), kirkkoherra, merimiespappi ja virsirunoilija, Wilhelm Kaitilan poika
*Anna Kaitila (o.s. *Forsgren*, 1876–1959), opettaja ja kirjailija
*Esa Kaitila (1909–1975), professori, ministeri, Ilmari Kaitilan poika
*Harri Kaitila (s. 1959), oopperalaulaja
*Heimo Kaitila (1919–2000), yritysjohtaja, kauppaneuvos
*Ilmari Kaitila (1877–1946), professori
*Pauli Kaitila (1925–1998), yrittäjä ja Kaitila-yrityksen toimitusjohtaja, teollisuusneuvos
*Teuvo Kaitila (1873–1937), kansanedustaja, Anna Kaitilan puoliso
*Wilhelm Kaitila (1853–1903), kirkkoherra, opettaja, valtiopäivämies ja rovasti.

Sanan muita merkityksiä:
*Kaitila Oy, orimattilalainen trikooalan yritys.
Jere Vilkkinen

**Jere Petteri Vilkkinen** (s. 1. marraskuuta 1974 Turku) on suomalainen muusikko ja laulaja, instrumentit kitara sekä vetopasuuna. Hän on myös näytellyt Timo Koivusalon elokuvassa Kulkuri ja joutsen sekä Timo Puustisen elokuvassa Aika tappaa. Vilkkinen on esiintynyt kitaristina sekä laulajana myös erinäisissä TV-produktioissa kuten Huvin vuoksi, Saanko luvan, Kesäillan valssi, Perjantai-illan unelma, Haaveiden ilta, Tartu mikkiin sekä avustajana sarjassa Salatut elämät.

Vilkkinen kuului vuodet 1997-2023 Tanssiorkesteri FBI-beat:iin, mutta jäi pois kokoonpanosta ja siirtyi tanssilavoilta enemmän konserttipainotteiseen keikkailuun eri kokoonpanojen ja artistien kanssa. Vuonna 2025 Vilkkinen aloitti jälleen keikkailun myös tanssilavoilla, kun hänet kiinnitettiin Tanssiorkesteri Fernandan solistiksi.

Vilkkinen osallistui Seinäjoen Tangomarkkinoiden vuoden 2014 Tangolaulukilpailuun. Hän ylsi kahdeksan parhaan laulajan joukkoon, mutta ei kuitenkaan finaaliin asti, johon tuomaristo valitsee kuusi kilpailijaa. Vilkkinen ylsi myös vuoden 2015 kilpailussa kahdeksan parhaan joukkoon, mutta jäi toistamiseen ilman kuuden parhaan finaalipaikkaa. Vuoden 2015 kilpailun jälkimainingeissa perustettiin Lauluyhtye Adio, johon kuuluvat finalistit Kalle Jussila, Markku Ketola, Rami Rafael ja Benjamin Enroth. Vilkkinen kiinnitettiin tähän kokoonpanoon viidenneksi jäseneksi laulamaan bassoa. Vilkkinen liittyi syksyllä 2016 myös The Youngers -rautalankayhtyeeseen, joka on saanut paljon tunnustusta kotimaisen rautalankamusiikin alueella.

Vilkkinen julkaisi esikoissinglensä "Kunpa lauantai jo olla vois" vuonna 2018, kappale edusti Indie-Countrya. Hän on sittemmin työskennellyt vain solistina erityyppisissä konserteissa, sekä Tanssiorkesteri Fernandan vakituisena solistina. Päivätyönään Vilkkinen on teknisen alan toimihenkilötehtävissä, koulutukseltaan hän on Konetekniikan (valm. 1999) sekä LVI-tekniikan (valm. 2020) Insinööri (AMK).
Oman olympialaisissa

**[[Oman]]** osallistui **[[olympialaiset|olympialaisiin]]** ensimmäisen kerran Los Angelesissa 1984, ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.

Oman ei ole saavuttanut yhtään olympiamitalia. Pistesijalle, eli kahdeksan parhaan joukkoon, on yltänyt yleisurheilija Mohamed Al-Malky, joka oli kahdeksas miesten 400&nbsp;metrin juoksussa Soulissa 1988.

## Lähteet

## Aiheesta muualla
*Oman Kansainvälisen olympiakomitean sivustolla
Capitale du crime Volume 2

**Capitale du crime Volume 2** on La Fouinen neljäs mixtape, jonka julkaisi Banlieue Salen vuonna  2010. Levy sijoittui parhaimmillaan ranskalaisen Le Charts albumilistalla sijalle kolme. Levyllä vierailivat muun muassa Nessbeal, Green, Canardo, MLC, Kennedy, Lino ja J-Mi Sissoko.

## Kappaleet
#  (feat. Nessbeal)
# 
#  (feat. Green, Canardo & MLC)
#  (feat. Green, Canardo & Kennedy)
#  (feat. Lino & J-Mi Sissoko)
#  (feat. Green)
# 
# 
#  (feat. Green & Canardo)
#  (Canardo)
#  (feat. Green, Canardo & MLC)
# 
# 
#  (Canardo & Green)
#  (feat. Rickwel)
#  (Roi Heenok)
#  (feat. Chabodo, AP2 & Vincenzo)
#  (Rickwel, Gued'1, Green, Neskro & Teuch Ross)
#  (MLC, Sams, Madson & Idro)
#  (feat. DJ Battle)
#  (feat. MLC, Canardo, Gued'1 & Green) (bonusraita)

## Listasijoitukset

## Lähteet
Libya olympialaisissa

**[[Libya]]** osallistui **[[olympialaiset|olympialaisiin]]** ensimmäisen kerran Méxicossa 1968. Seuraavan kerran se oli mukana Moskovassa 1980, ja kaikissa kesäolympialaisissa Soulista 1988 lähtien. Talviolympialaisiin maa ei ole osallistunut.

Libya ei ole saavuttanut yhtään olympiamitalia. Pistesijalle, eli kahdeksan parhaan joukkoon, on yltänyt taekwondoin Salem Ezedin, joka oli jaetulla seitsemännellä sijalla miesten kärpässarjassa Ateenassa 2004.

## Lähteet

## Aiheesta muualla
*Libya Kansainvälisen olympiakomitean sivustolla
Radonitsa

**Radonitsa** eli **Tuomaan tiistai** tai *vainajien pääsiäinen* on suomalaisen ja slaavinkielisen ortodoksisen kirkon keväinen vainajien muistopäivä. Radonitsaa vietetään Tuomaan sunnuntain jälkeisenä tiistaina runsas viikko Pääsiäisen jälkeen.  

Radonitsa-termin taustalla on venäjän kielen iloa merkitsevä sana. Radonitsana seurakunnan pappi toimittaa yleensä muistopalveluksen ortodoksisella hautausmaalla ja ihmiset käyvät haudoilla muistelemassa edesmenneitä.  Ortodoksisen perinteen mukaan tänä vainajien pääsiäisenä haudoille voidaan tuoda pääsiäisherkkuja - kuten keitettyjä kananmunia tai leivonnaisia - tai muisteluvehnää (koliva).  

Valko-Venäjällä radonitsa on yleinen vapaapäivä.  

## Lähteet

## Aiheesta muualla

* Tuomaan tiistai (ortodoksi.net)
* Koliva - Muisteluvehnä (ortodoksi.net)
* Vainajien muisteleminen (Helsingin ortodoksinen seurakunta)
LV 661

**LV 661** on Suomen puolustusvoimien 1960-luvun alkupuolella kehittämä HF-alueen sähkötysradio sissikäyttöön. Laitetta kutsuttiin *Sipiksi*.  Sen edellinen, 1970-luvun nimikointia edeltänyt tyyppimerkintä Suomen puolustusvoimissa oli VR 17. Radiota kehitettiin sissiradioksi korvaamaan toisen maailmansodan aikaisia kaukopartioiden käyttämiä Kyynel-radioita. Ensimmäinen esitys sissiradioksi tehtiin 1953, mutta koska se oli Kyynel-radion tapaan toteutettu elektrodiputkitekniikalla, ei esitystä hyväksytty, vaan ryhdyttiin tutkimaan transistoritekniikan mahdollisuuksia. Transistoritekniikalla toteutetun sissiradion valmistus alkoi 1960 alkuvuodella. 1970-luvun puolivälissä LV 661 -radiot keskitettiin laskuvarjojääkärikoululle ja poistettiin käytöstä 1980-luvulla. Radion valmistusmääräksi jäi noin 130 kappaletta. Radioita valmisti Televa.

## Tekniset tiedot

## Museot, näyttelyt ja radioamatööritoiminta
LV 661:ä käytetään myös radioamatööritoiminnassa. Se on /S -tyyppinen radio perinneradiotapahtumissa. Pirkanmaalla toimiva Kangasalan Radiokerho on julkaissut LV 661:ä koskevat yleiset ohjeet.
SINCGARS

**SINCGARS** (Single Channel Ground and Airborne Radio System) on Vietnamin sodan aikaiset kenttäradiot korvannut radiosukupolvi. SINCGARS-radiot voivat olla joko VHF-taajuuksisia yhden taajuuden radioita tai hyppelevätaajuuksisia radioita. Ne ovat korvanneet mm. AN/PRC-77 -radioita , johon perustuu Suomen puolustusvoimien LV217.
Radioissa, joissa itsessään ei ole puheensalausta, käytetään VINSON-puheensalausta. 

## Kehitys 2000-luvulla

SINCGARS-radioille on olemassa Yhdysvalloissa kehittämisohjelma Enhanced SINCGARS Improvement Program, ESIP, jonka tarkoituksena on parantaa standardia.   Tavoitteena on parantaa radioiden suorituskykyä siten, että ne kykenevät dataliikenteeseen nopeudella 75 bps - 16 kbps sekä analogiseen muotoon pakatun puheen lisäksi digitaalisesti ääntä 16 kbps -nopeudella. Enhanced SINCGARS Improvement Program vastaa standardeja MIL-STD-188-220 ja  MIL-STD-188-241-1/2    

SINCGARS:n kehittämisohjelma on osa laajaa Yhdysvaltain Joint Tactical Radio System -ohjelmaa, johon Yhdysvaltoihin on liittynyt 2009 Australia, Espanja, Italia, Ranska, Ruotsi, Saksa ja Yhdistynyt kuningaskunta Coalition Wideband Networking Waveform-ohjelmassa.  

## Malleja
### RT
*RT-1439
*RT-1523
*RT-1523A
*RT-1523B
*RT-1523C
*RT-1523D
*RT-1523E
*RT-1523F
*RT-1523G
*RT-1730C
*RT-1730E
*RT-1702F Export Version
Korvaushinta: $6,500.

### AN
#### AN/PRC-119 - kenttäradio

*AN/PRC-119 maavoimat, merijalkaväki, ilmavoimat 
** korvasi AN/PRC-77:n ja AN/PRC-25:n 

#### AN/VRC-87 - ajoneuvoradio
*AN/VRC-87	 maavoimat
** korvasi AN/GRC-53:n ja AN/GRC-64:n 
*AN/VRC-90	kaikki
**perustuu AN/VRC-87:ään. Radioon on lisätty tehovahvistin
** korvasi AN/VRC-43:n ja AN/VRC-46:n
*AN/VRC-89	kaikki
**perustuu AN/VRC-87:ään. AN/VRC-89:ään on lisätty toinen lähetinvastaanotin sekä tehovahvistin
** korvasi AN/VRC-12:n ja AN/VRC-47:n

*AN/VRC-91	maavoimat, merijalkaväki, ilmavoimat
**on identtinen muutoin AN/VRC-89:n kanssa, mutta siinä on osia, minkä vuoksi sitä voidaan käyttää ajoneuvosta riippumatta siirrettävänä
**ei korvaa yksittäistä radiota, mutta korvaa ajoneuvossa pidetyt AN/PRC-77:n jaAN/VRC-43 tai AN/VRC-46:n

#### Muut
*AN/VRC-88	 maavoimat, merijalkaväki
** korvasi AN/GRC-125:n ja AN/GRC-160:n 
*AN/VRC-92
**korvaa AN/VRC-45 and AN/VRC-49
*AN/ARC-201A(V)	ilmavoimat maahanlaskujoukot
*AN/ARC-210(V)	kaikki	alukset ja lentokoneet
*AN/ARC-222	ilmavoimat
*AN/MRC-145	merijalkaväki
*AN/SRC-64	laivasto
## Lähteet
Purjehdus kesäolympialaisissa 1988

**[[Kesäolympialaiset 1988|Vuoden 1988 kesäolympialaisten]] [[purjehdus]]** järjestettiin 20. – 27. syyskuuta 1988 Busanissa, Etelä-Koreassa. Laji oli olympialaisten ohjelmassa 19. kertaa. Mukana oli 375 osanottajaa 44 maasta. Tapahtumia oli kahdeksan.

## Mitalistit
### Miehet

### Naiset

### Avoin luokka

## Mitalitaulukko

## Lähteet
*Sailing at the 1988 Seoul Summer Games
VINSON

**VINSON** on kenttäradioiden puheensalauslaitteisto, jollaista käytetään niiden kenttäradioiden kanssa, joissa itsessään ei ole puheensalausta. Laitteistot käyttävät SAVILLE-salausalgoritmia.

## VINSON:iin kuuluvia laitteita
* KY-57 maajoukoille
* KY-58 maahanlaskujoukoille
* KY-68
* KY-99a (MINTERM)
* KY-100 (AIRTERM)
* KYV-2
* FASCINATOR

## Lähteet
Ecuadorin presidentti

**Ecuadorin presidentti** () on Ecuadorin valtionpäämies ja hallituksen johtaja. Presidentti valitaan neljän vuoden välein, ja hän voi palvella kaksi kautta. Nykyinen presidentti Daniel Noboa on ollut tehtävässä marraskuuta 2023 lähtien.

Vuosina 1830–2013 maalla on ollut kaikkiaan 54 presidenttiä sekä lisäksi lukuisia virkaatekeviä ja väliaikaisia presidenttejä.

## Luettelo Ecuadorin presidenteistä
 

## Lähteet

## Aiheesta muualla
Makolan kaivos

**Makolan nikkelikaivos** sijaitsee Nivalan Makolassa ja se oli toiminnassa 1941–1954. Kaivos tuotti nikkeliä ja kuparia.

Malminetsintää harrastanut pienviljelijä Kusti Ainasoja (1895–1950) löysi heinäkuussa 1936 Makolan läheltä serpentiinikiven josta hän lähetti malminäytteitä Geologiselle toimikunnalle. Näytteiden perusteella Makolan malmio löytyi seuraavana vuonna ja samalla löydettiin myös Hituran nikkelimalmio noin kolmen kilometrin päästä Makolasta.

Makolan kaivoksen rakennustyöt aloitettiin 1940 ja malmintuotanto alkoi seuraavana vuonna. Kaivos oli toiminnassa vuoteen 1954. Malmin louhinta alkoi avolouhoksesta, mutta jo 1941 aloitettiin 220 metriä syvän tuotantokuilun rakentaminen. Kaivoksen toiminta päättyi 1954, kun käyttökelpoiset malmivarat oli louhittu loppuun. Kaivoksesta tuotti toiminta-aikanaan yhteensä 44&nbsp;064 tonnia nikkeli-kuparirikastetta.

Kaivoksen tuotantorakennukset purettiin toiminnan päätyttyä. Tuotantokuilu suljettiin betonikannella ja ympäröitiin metalliaidalla. Kaivoksen yhteydessä ollut avolouhos on nykyisin täyttynyt vedellä. Kaivoksen rikastushiekkavarasto on myös jäljellä ja sitä on käytetty rallicrossi- ja moottorikelkkaratana.

Kaivoskylän rakennukset myytiin Nivalan kunnalle ja siellä toimi jonkin aikaa ammatillinen kurssikeskus. Myöhemmin asuintalot myytiin yksityisille ja niistä muutama on vielä asuinkäytössä.

## Lähteet
* Kirjastovirma henkilögalleria : Kusti Ainasoja 
* Olli-Pekka Isomäki: Nivalan kaivokset – Makola, Materia 3/2008
* Onko Hiturassa nikkeliä?, Suomen Kuvalehti, 10.09.1938, nro 36, s. 26, Kansalliskirjaston digitaaliset aineistot
LVI-asentaja

**LVI-asentaja** on ammattinimike, jonka saa toisen asteen-tutkinnon suorittanut. LVI-asentaja rakentaa, korjaa ja huoltaa 
rakennusten lämpö,- vesi ja ilmastointijärjestelmiä- ja laitteita.

LVI-asentajaksi voi opiskella ammattikoulussa talotekniikan perustutkinnossa.

LVI-asentajasta on käytetty aikaisemmin myös nimityksiä putkimies tai putkiasentaja. Alan työnkuva on teknistynyt ja tehtävät lisääntyneet. Samalla materiaalit ja tekniikat ovat muuttuneet.

## Lähteet
Alankomaiden Davis Cup -joukkue

**Alankomaiden Davis Cup -joukkue** edustaa Alankomaita Davis Cupissa. Se toimii Alankomaiden tennisliiton alaisuudessa. Alankomaat osallistui ensimmäisen kerran Davis Cupiin vuonna 1920 ja on osallistunut 83 vuonna. Sinä aikana Alankomaat on pelannut 146 maaottelua, voittanut niistä 64 ja hävinnyt 82. Davis Cupissa 2001 Alankomaat pelasi maailmanlohkon välierissä.

## Joukkueessa pelanneet
:*Päivitetty 21. syyskuuta 2010*

## Lähteet
HMS Penylan

**HMS Penylan** (viirinumero L89) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.

## Valmistus

Alus tilattiin 23. elokuuta 1940 työnumerolla J3585 osana vuoden 1940 hätäohjelmaa () Vickers Armstrong and Companyltä Barrow-in-Furnessista, missä köli laskettiin 4. kesäkuuta 1941. Alus laskettiin vesille 17. maaliskuuta 1942 ja valmistui 31. elokuuta.

## Palvelus
Elokuussa 1942 alus siirrettiin valmistajan koeajoihin, jolloin sen palveluspaikaksi samalla määrättiin 1. hävittäjälaivue. Alus valmistui 31. elokuuta 1942, jolloin se aloitti vastaanottotestit. Se siirtyi syyskuussa Scapa Flowhun koeajoihin sekä varastojen täydentämiseksi, minkä jälkeen alus siirrettiin koulutukseen Kotilaivaston mukana.

Koulutuksen päätyttyä alus siirtyi laivueeseensa Portsmouthiin. Se jouduttiin kuitenkin siirtämään 22. lokakuuta havaittujen vikojen vuoksi Lontooseen telakalle, mistä se palasi 9. marraskuuta palvelukseen liittyen laivueeseensa. Alus suojasi 1. joulukuuta saattuetta PW257, kun se joutui Saksan laivaston moottoritorpedovene *S115* torpedoimaksi. *Penylan* upposi 3. joulukuuta viisi merimailia Start Pointista etelään ja sen miehistöstä pelastettiin viisi upseeria ja 112 merimiestä.

## Lähteet
*
*
*
*

### Viitteet
Honkalampi

**Honkalampi** voi tarkoittaa seuraavia:

## Paikkakuntia

* Honkalampi, kylä Liperissä, osa Ylämyllyn taajamaa

## Järviä ja lampia

* Honkalampi, lampi Jyväskylässä
* Honkalampi, lampi Keuruulla
* Honkalampi, järvi Liperissä
* Honkalampi, lampi Mäntyharjussa
* Honkalampi, lampi Pieksämäellä
* Honkalampi, lampi Pielaveden Kalttosesssa
* Honkalampi, lampi Pielaveden Lippikylässä
* Honkalampi, lampi Saarijärvellä
* Honkalampi, lampi Suonenjoella
* Honkalampi, lampi Tervossa
* Honkalampi, lampi Toivakassa
* Honkalampi, lampi Viitasaarella
* Ylimmäinen Honkalampi, lampi Mikkelissä

## Henkilöitä

* Kirsi Honkalampi (s. 1965), suomalainen kliinisen psykologian professori

## Muita merkityksiä

* Honkalampi-säätiö, pääasiassa Pohjois-Karjalassa toimiva palveluorganisaatio
* Honkalampi-keskus, pääasiassa kehitysvammaisia palveleva sosiaalipalvelujen osaamiskeskus Liperissä.
Archin maa

**Archin Maa** () on ￼￼roguelike￼￼-tietokonepeli, joka julkaistiin Amiga-tietokoneille 1994 ja Windowsille vuonna 2007. Archin maa on ilmaisohjelma. 

Pelistä on julkaistu vuonna 1999 peliarvostelu Suomen Amiga-käyttäjien unionin sähköisessä lehdessä (SAKU #28).

## Pelaaminen
Archin maassa ohjaillaan luolaston tai kartan läpi sankarihahmoa, joka kehittyy paremmaksi keräten esineitä ja ansaiten kokemuspisteitä. Pelin erikoisuuksiin kuuluivat tietokoneen ohjaamat hirviöt, jotka myös saivat kokemuspisteitä, keräsivät esineitä ja saattoivat taistella keskenään pelaajan siitä tietämättä. 

Archin maa hyödynsi merkkigrafiikan sijasta 16-väristä näyttötilaa ja 8-bittisiä ääniefektejä. Seikkailueditori on sisällytetty alkuperäiseen Amiga-versioon.

## Aiheesta muualla
* Suomen Amiga-käyttäjien yhdistyksen arkisto
* Pelin kotisivut
Terje Aronsen

**Terje Aronsen** (s. 1947) on norjalainen opettaja ja merkittävä kainun eli kveenin kielen edistäjä. Hän oli Ruijan kveeniliiton ensimmäinen puheenjohtaja. Aronsen on omistautunut kveenin kielen ja kulttuurin aseman vahvistamiselle ja tunnustamiselle Norjassa. Merkittävin konkreettinen saavutus tällä alalla oli Kainun institutin perustaminen Pyssyjoelle eli Børselvaan vuonna 2005.

## Aiheesta muualla
* Bente Imerslund haastatteli Terje Aronsenia 09.10.2005

## Lähteet
Lorenz Nikolai Achté

**Lorenz Nikolai Achté** (25. toukokuuta 1835 Pori – 18. huhtikuuta 1900 Helsinki) oli suomalainen laulaja, säveltäjä, orkesterinjohtaja ja musiikinopettaja.

## Elämäkerta
Achté polveutui itämerenmaakuntalaisesta von Acht -suvusta. Hänen vanhempansa olivat majuri Nikolai von Acht ja Sofie Charlotte Gottleben ja puolisonsa vuodesta 1875 laulajatar Emmy Achté o.s. Strömer (1850–1924). Laulajattaret Irma Tervani ja Aino Ackté olivat heidän tyttäriään, ja Aino Acktén tytär oli näyttelijä ja teatterinjohtaja Glory Leppänen.

Achté tuli ylioppilaaksi 1856 ja opiskeli lyhyen aikaa Helsingin yliopistossa, joskin suoritti musiikinopintoja pääosin Saksassa.  Hän kuului yhdessä puolisonsa kanssa Suomalaisen Teatterin oopperaosaston ensimmäisiin taiteilijoihin. Achté perusti 1880-luvulla Helsingin lukkari- ja urkurikoulun (nyk. Sibelius-Akatemian kirkkomusiikkiosasto), jonka johdossa hän oli 1882–1900, ja hän toimi vuosina 1881–1900 myös Helsingin vanhan kirkon kanttorina. Hänet on haudattu Helsingin Hietaniemen hautausmaalle.

## Sävellykset
Achté sävelsi muun muassa sinfonian osan ja konserttialkusoiton orkesterille, alkusoiton näytelmään *Regina von Emmeritz*, Psalmin 84 kuorolle, mieskuorolauluja sekä "Turun marssin" ja "Hämäläisten marssin" pianolle. Hän julkaisi 63 koraalin kokoelman 1882, koraalikirjan 1890 ja teoksen *Musiikin ensimmäiset alkeet*. Achté piti sävellyskonsertin Helsingissä vuonna 1890.

## Lähteet
Jalkapallon A-sarjan kausi 1935

**Jalkapallon A-sarjan kausi 1935** oli vuonna 1930 perustetun Mestaruussarjan (1930–1935 A-sarja tai Suomen sarja) kuudes kausi. Kaudella 1935 A-sarja pelattiin kahdeksan joukkueen kaksinkertaisena sarjana.

A-sarjan ja Suomen mestaruuden voitti HPS, joka varmisti kahdeksannen mestaruutensa toiseksi viimeisessä ottelussa 21. syyskuuta, kun se voitti HIFK:n Paavo Virtasen, Eero Ronkasen, Viljo Kuhlbergin ja Pentti Larvon maaleilla 4–0. HPS sai omaksi Turun Sanomien Palloliitolle vuonna 1925 lahjoittaman Karhunpyytäjäpatsaan. Viimeisiksi sijoittuneet VIFK ja ÅIFK putosivat Itä–Länsi-sarjaan.

A-sarjan maalikuninkuuden kaudella 1935 jakoivat HJK:n Aatos Lehtonen ja VPS:n Nuutti Lintamo 13 maalilla. A-sarjan yleisömäärä kaudella 1935 oli yhteensä 69 848 henkeä eli keskimäärin 1 247 katsojaa ottelua kohti. Yleisömäärä oli Mestaruussarjan uusi yleisöennätys.

## Joukkueet

A-sarjaan osallistui kahdeksan joukkuetta, joista kuusi kaudelta 1934 ja kaksi nousijaa kauden 1934 B-sarjasta. B-sarjan loppusarjan kaksi parasta, VPS ja VIFK, nousivat suoraan. Nousijajoukkueet korvasivat edellisellä kaudella viimeiseksi jääneet TPS:n ja UL:n.

## Sarjataulukko

Lähde: Jalkapallokirja 1936

**(M)** = Suomen mestari; **(P)** = Putoaja

## Tulokset

 
 
 
 
 
 
 
 

 
 
 
 
 
 
 
 

 
 
 
 
 
 
 
 

 
 
 
 
 
 
 
 

 
 
 
 
 
 
 
 

 
 
 
 
 
 
 
 

 
 
 
 
 
 
 
 

 
 
 
 
 
 
 
 

## Suomen mestarit

Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006

Joukkueessa pelasivat myös Oiva Laine (mv, 5/0), Viljo Kuhlberg (6/3) ja Leo Laaksonen (3/0).

## Lähteet
Stavangerin jäähalli

**Stavangerin jäähalli** eli **Siddishallen** on Norjassa Stavangerin kaupungissa sijaitseva jäähalli, joka valmistui vuonna 1968 ollen vasta toinen Norjaan rakennettu jäähalli. Hallissa on 1382 istumapaikkaa ja 1200 seisomapaikkaa. Maan korkeimmalla sarjatasolla eli GET-ligaenissa pelaava jääkiekkojoukkue Stavanger Oilers pelaa kotiottelunsa Siddishallenissa. 

## Lähteet

## Aiheesta muualla

* Virallinen kotisivu
ORP Jaskółka (1934)

**ORP Jaskółka** oli Puolan laivaston  Jaskółka-luokan miinanraivaaja toisen maailmansodan alussa. 

## Valmistus

Alus tilattiin Stocznia Gdynskalta (merivoimien telakka) Gdyniasta, missä köli laskettiin 1933. Alus laskettiin vesille 11. syyskuuta 1934 ja valmistui 27. elokuuta 1935.

## Palvelus
Syyskuussa 1939 *Jaskółka* osallistui syyskuussa 1939 sotatoimiin raivaajalaivueen mukana päällikkönään Tadeusz Borysiewicz. Se osallistui 1. syyskuuta 1939 miinoitusoperaatioon. Alus joutui 7. syyskuuta Helin niemimaan lähellä Saksan ilmavoimien massiiviseen ilmahyökkäykseen, jonka aikana se tuhosi yhden hyökänneistä Junkers Ju 87 Stuka -syöksypommittajista.

Alus tuki 11., 12. ja 14. syyskuuta maajoukkojen taistelua tykkitulella. Se osallistui 13. syyskuuta vastaisena yönä Helin kaakkoisrannan miinoituksiin. *Jaskółka* upposi 14. syyskuuta Jastarnian satamassa ilmahyökkäyksessä, josta miehistö selvisi vammoitta. Saksalaiset romuttivat hylyn.

## Lähteet
*
*

### Viitteet
Terje Olsen

**Terje Olsen** oli 1870-luvulla Suomen Lapissa vaikuttanut norjalainen puutavaraliikemies, joka oli ensimmäisenä käynnistämässä Lapissa laajamittaisia puutavaran hakkuita ja sahateollisuutta.

Englannissa asunut Olsen saapui Kemiin vuonna 1870. Hän teki 1871 sopimuksen Metsähallituksen kanssa 500&nbsp;000 rungon hakkaamisesta Kemijoen vesistön kruununmetsistä viiden vuoden aikana. Olsen teki sopimuksen englantilaisen Hullissa toimineen Steweni & Olsenin nimissä, mutta hakkuut olivat niin mittavia, että ne ylittivät Olsenin resurssit. Hän siirsi sopimuksen sen vuoksi Norjan Kristianiassa toimineelle Holst & Fleischer -yhtiölle.

Sopimuksen mukaan hakatut tukit oli sahattava Kemijokisuussa ja niinpä Holst & Fleischer sekä Göteborgs Handelskompani perustivat Kemi Ångsågs Aktiebolagetin, jonka kuusiraaminen höyrysaha valmistui Karihaaraan vuonna 1874. Sahalle saapui työhön yli sata ammattimiestä Norjasta. Terje Olsen toimi Kemi Ångsågs Aktiebolagetin metsäpäällikkönä vuoteen 1877 saakka, jolloin yhtiö teki konkurssin holtittoman taloudenpidon takia. Karihaaran höyrysaha jatkoi toimintaansa seisokin jälkeen uuden Karihaara Ångsågs Aktiebolaget -nimisen yhtiön omistuksessa. Holst & Fleischer oli myös tämän yhtiön pääosakas.

Olsen rakennutti myös Rovaniemelle niin sanotun Konttisen kartanon, jossa toimi myöhemmin Kemi-yhtiön metsäkonttori. Rakennus tuhoutui talvisodan aikana vuonna 1940 Rovaniemen ilmapommituksessa.

## Lähteet
* Tapio Karjalainen : Puutavarayhtiöiden maanhankinta ja -omistus pohjois-Suomessa vuosina 1885-1939, luku 2.2 Pohjois-Suomessa puunjalostusteollisuutta harjoittaneet yhtiöt.  Humanistinen tiedekunta, Historian laitos, Oulun yliopisto 2000
Kuorma-autonkuljettaja

**Kuorma-autonkuljettaja** on kuorma-auton kuljettamisesta vastaava henkilö. Mikäli kuorma-autoon on kytketty tai kytkettävissä myös perävaunu, kutsutaan kuljettajaa puhekielessä usein **rekkakuskiksi**. Kuorma-autonkuljettajan tehtäviä ovat kuljettaa kuorma-autolla rahti, ja huolehtia tavaran toimituksesta määräaikaan mennessä. Kuorma-autonkuljettajat työskentelevät kuljetusyrityksissä tai itsenäisinä yrittäjinä. 
Kuorma-autonkuljettajalta edellytetään ADR-ajolupaa, jos hän kuljettaa vaarallisia aineita yli vapaarajan.
Sissiluutnantti

**Sissiluutnantti** on Paavo Rintalan romaani vuodelta 1963. Romaani herätti ilmestyessään kirjasodan sotaa ja sen lieveilmiöitä sisältämiensä kuvausten vuoksi. Polemiikkia oli jo ennen *Sissiluutnanttia* herättänyt Rintalan teossarja, *Mummoni ja Mannerheim* -trilogia (1960–1962).

Rintala joutui talvisodan puhjetessa lähtemään äitinsä kanssa evakkoon kotikaupungistaan Viipurista. Hän menetti isänsä talvisodassa Vuosalmella.

*Sissiluutnantin* päähenkilö on siviilissä teologiaa opiskellut Erkki Takala. Pohjavireeltään uskonnollisessa ja sivilisaatiokriittisessä teoksessa Rintala tulkitsee sodan vaikutuksia ihmiseen: ihmisyyden katoamista ja muuttumista tappamiseksi ja paritteluksi. Teoksessa on nähty yhtymäkohtia Linnan *[[Tuntematon sotilas|Tuntemattomaan sotilaaseen]]* ja Olavi Paavolaisen *[[Synkkä yksinpuhelu|Synkkään yksinpuheluun]]*.

Teosta arvioitiin alkuun sen ilmestyttyä kirja-arvosteluissa, mutta kohu syttyi Yhteishyvän päätoimittajan Seppo Simosen hyökkäyksestä Rintalaa ja kustantajaa Otavaa vastaan. Sen jälkeen sitä käsiteltiin lehtien pääkirjoituksissa, pakinoissa ja yleisönosastokirjoituksissa. Myöhemmin keskustelu levisi aikakauslehtiin. Joukko reservin kenraaleita paheksui julkilausumassaan Otavan toimintaa kustantajana. Kirjasotaan linkittyi paitsi aikakauden oikeisto-vasemmisto-jako, myös sukupolvien välinen rintamalinja, ja siinä kiisteltiin oikeudesta määritellä isänmaallisuuden sisältö. Radikaalien mielestä isänmaallisuus pyrittiin sitomaan yhteen sotaisuuden kanssa.

Rintalan vastaiset kannanotot ja sitä kautta teoksen saama julkisuus kasvattivat sen myyntilukuja. Syyskuussa 1963 myyntiin tulleesta teoksesta otettiin saman vuoden aikana kahdeksan painosta. Kirjan ilmestyttyä Ruotsissa siitä otettiin useita painoksia.

Yleisradiossa on esitetty *Sissiluutnantista* Lauri Siparin dramatisointi Rintalan syntymän 80-vuotismuistoksi.

*[[Sissit]]* on vuonna 1963 valmistunut Mikko Niskasen ohjaama sotaelokuva. Se pohjautuu romaanikäsikirjoitukseen, joka vasta myöhemmin julkaistiin romaanina *Sissiluutnantti*.

## Lähteet

## Kirjallisuutta
*Tiina Kinnunen: Kun lottaharmaata häväistiin: näkökulmia Sissiluutnantti-debattiin, Historiallinen aikakauskirja 1/2001
*Kotimaisia sotakirjailijoita, toim. Kari-Otso Nevaluoma, BTJ Kirjastopalvelu 2001
* Pekka Tarkka: Paavo Rintalan saarna ja seurakunta, Otava, 1966 

## Aiheesta muualla
*Sari Salin, Kun sissiltä meni hermot – Paavo Rintalan Sissiluutnantin epäluotettava kertoja, Avain 2/2007
Planète Trappes Volume 2

**Planète Trappes Volume 2** on La Fouinen toinen mixtape, jonka julkaisi Banlieue Ouest vuonna 2006. Levyllä vierailivat muun muassa Canardo, Mariam, Gued'1, Sleys Bastos ja Express D.

## Kappaleet
# 
# 
# 
# 
#  (feat. Canardo)
# 
#  (feat. Mariam)
#  (feat. Jazz Malone & Tefis)
# 
#  (feat. Canardo)
# 
# 
#  (feat. Gued'1)
#  (feat. Sleys Bastos)
# 
# 
# 
# 
# 
#  (feat OUF Mafia)
# 
#  (feat. Express D)
# 

## Lähteet
Turku Biennaali

**Turku Biennaali** oli Aboa Vetus & Ars Nova -museossa Turussa joka toinen vuosi järjestettävä kansainvälinen nykytaiteen näyttely.

Biennaali järjestettiin parittomina vuosina, ja kullakin näyttelyllä oli omat kuraattorinsa. Teokset eivät olleet olleet aiemmin esillä.
Tässä muodossa näyttelyä järjestettiin vuodesta 2003 alkaen. Edellinen biennaali oli ollut vuonna 1998. Biennaaleja oli järjestetty 1980- ja 1990-luvulla muttei säännöllisesti joka toinen vuosi, ja näyttelyiden kokoamisperiaate erosi nykyisestä. 
Biennaaliin liittyi oheistapahtumia, kuten esitelmiä,  työpajoja ja yleisösuosikin äänestys.

## Lähteet

## Aiheesta muualla
*Turku Biennaalin verkkosivusto vuonna 2016 (arkistoitu)
Maito ja Terveys

**Maito ja Terveys – Mjölk och Hälsa ry.** on vuonna 1958 perustettu kansanterveysjärjestö. Järjestön tavoitteena oli parantaa kansanterveyttä ja kansanravitsemusta sekä lisätä raittiita elämäntapoja edistämällä maidon ja maitovalmisteiden käyttöä. Maito ja Terveys ry:n varsinaisiin jäseniin kuului 17 kansanterveys-, kotitalous- ja neuvontajärjestöä, tutkimustahoa, maito-, maatalous-, liikunta- ja nuorisoalan järjestöä. Toiminta rahoitettiin ohjelma-/hankerahoituksella ja kannatusjäsenillä. Maito ja Terveys ry:n toiminta itsenäisenä yhdistyksenä päättyi kesäkuussa 2020. Yhdistyksen työtä jatkaa Ruokatieto Yhdistys ry. 

## Toiminta
Tarkoituksensa toteuttamiseksi järjestö
* harjoitti tiedotus- ja julkaisutoimintaa oikeasta ravitsemuksesta ja maidon merkityksestä,
* seurasi kansanterveyteen ja kansanravitsemukseen kohdistuvaa tieteellistä tutkimustyötä,
* ylläpiti yhteyttä ravitsemuskasvatusta harjoittaviin kotimaisiin ja ulkomaisiin yhdistyksiin ja järjestöihin ja
* järjesti kokous-, koulutus- ja esitelmätilaisuuksia.
* Julkaisi eri ikäryhmille esitteitä ja muuta aineistoa koskien maitoa osana terveyttä edistävää ruokavaliota. Esitteitä saivat mm. tilata terveydenhuollon ammattilaiset yksilöohjauksen tueksi. Julisteita oli monen kouluravintolan seinillä. 

Maito ja Terveys ry:n viestintä noudatti suomalaisten ravitsemussuositusten linjauksia ja oli tuotemerkkeihin nähden puolueetonta.  Järjestö julkaisi Ravitsemuskatsaus-lehteä, jonka toimituskuntaan kuului kuuluu ravitsemuksen asiantuntijoita.

Järjestö toimi vuorovaikutuksessa erityisesti opetuksen ja terveydenhuollon, viestinnän ja ravitsemuksen ammattilaisten kanssa. Yhteisrahoitteisten maataloustuotteiden tiedotus- ja menekinedistämisohjelmien sekä kansallisten hankkeiden avulla tavoitettiin myös suoraan kuluttajia.

## Maitolähettiläs (ent. Maitotyttö)

Maitolähettiläs työskentelee Maito ja Terveys ry:ssä maidon ravitsemuksen asiantuntijana. Hänen työnkuvaansa kuuluvat vierailut esimerkiksi kouluissa, päiväkodeissa sekä liikunta-, nuoriso- ja terveysjärjestöjen tapahtumissa eri puolilla Suomea. Maitolähettiläs tapaa työssään myös ruoka- ja liikunta-alan sekä terveydenhuollon ammattilaisia. Hän jakaa tietoa ja keskustelee terveellisistä ruokailutottumuksista ja erityisesti maidon osuudesta ravitsemuksessa. Vuonna 2019 nimi muutettiin maidon ja ravitsemuksen asiantuntijaksi. Aikaisemmin tehtävä tunnettiin Maitotyttö-nimellä. Ensimmäinen Maitotyttö valittiin vuonna 1973.

## Lähteet

## Aiheesta muualla
* Packalén, Leena & Urho, Ulla-Marja: Muista maito: Maito ja terveys ry - Mjölk och hälsa rf 50 vuotta 1958-2008, Helsinki, Maito ja terveys, 2008.
* maitojaterveys.fi
Kalevi Luoma

**Kalevi Antero Luoma** (s. 10. syyskuuta 1950 Alajärvi) on entinen suomalainen pesäpalloilija.

Kalevi Luoma valittiin Vuoden pesäpalloilijaksi 1977 ja 1984. Kärkilyöntikuninkuuden hän voitti kausilla 1977, 1978, 1979, 1981 ja 1984. Pesispörssipisteitä Luoma keräsi urallaan 1773,3. Lyötyjä juoksuja (15+268) Luomalla on runkosarjassa täsmälleen yhtä monta kuin pelattuja otteluitakin, 283.
Itä-Länsi -otteluun ja Liitto-Lehdistöön Luoma valittiin yhdeksän kertaa kumpaankin. Suomen mestariksi Luoma joukkueineen kruunattiin 1982 ja 1984.

## Tilastoja Luoman uralta

Kärkilyöntejä alettiin virallisesti tilastoida kaudesta 1977 alkaen.

## Saavutukset
### Pelaajana
* 2 SM-kultaa: 1982, 1984
* 4 SM-hopeaa: 1977, 1978, 1979, 1981
* 3 SM-pronssia: 1976, 1983, 1986
* 9 Itä-Länsi-ottelua: 1975-1982, 1984
* Pesäpallon kärkilyöntikuningas: (5) 1977, 1978, 1979, 1981, 1984 
* Vuoden pesäpalloilija (2): 1977, 1984 

### Pelinjohtajana
* 1 SM-hopea: 1985
* 1 SM-pronssi: 1986

## Lähteet

* http://www.jyvaskylankiri.fi/historia/historia 
* Urheilumme Kasvot 3 - sivu 1191

### Viitteet
Aiguille de Triolet

**Aiguille de Triolet** on Grajisilla Alpeilla, Ranskan ja Italian rajalla sijaitseva 3&nbsp;870 metriä korkea vuori.

## Aiheesta muualla
* SummitPost
Kromihappo

**Kromihappo** (H2CrO4) on vahva happo, joka tunnetaan vain liuoksenaan. Sitä muodostuu **dikromihapon** (H2Cr2O7) kanssa, kun kromitrioksidia liuotetaan veteen tai rikkihappoon tai kromaatti- ja dikromaattiyhdisteistä rikkihapolla. Myös kromitrioksidista, jota voidaan pitää kromihapon anhydridinä, käytetään usein nimeä kromihappo. Kromihappojen suolat ovat kromaatteja ja dikromaatteja.

## Ominaisuudet
Kooltaan ja tetraedriseltä geometrialtaan kromihappo muistuttaa rikkihappoa. Molemmissa myös keskusatomin hapetusluku on +6. Vaikka kromihappo onkin suhteellisen vahva, on se huomattavasti rikkihappoa heikompi, sitä ei ole myöskään pystytty eristämään ja se pelkistyy hyvin helposti. Vedessä se deprotonoituu kromaatti-ioniksi ja vety-ioniksi ja protonoimaton muoto on vallitseva vain hyvin happamissa olosuhteissa. Typpihappo- ja perkloorihappoliuoksissa on havaittu myös muoto HCrO4-.

## Käyttö
Kromihappo on voimakas hapetin, minkä vuoksi sitä käytetään laboratorioissa lasitavaroiden puhdistamiseen. Ongelmana on kuitenkin kuusiarvoisen kromin myrkyllisyys ja karsinogeenisuus.

Kromihappo kykenee hapettamaan monia orgaanisia yhdisteitä. Sillä voidaan hapettaa primaariset alkoholit aldehydeiksi sekä usein myös edelleen karboksyylihapoiksi ja sekundääriset alkoholit ketoneiksi. Lisäksi se voi hapettaa myös alkeenejä ja aromaattisia hiilivetyjä. Yhdisteen alkoholienhapetusmekanismin arvellaan sisältävän kromaattiesterin, joka hajoaa kahden elektroninsiirron seurauksena, jolloin myös yksi hiilen ja vedyn välinen sidos katkeaa ja hiilen ja hapen välille syntyy kaksoissidos.

Kromihaposta voidaan valmistaa myös muita yhdisteitä, esimerkiksi suolahapon ja kromihapon välisessä reaktiossa muodostuu kromyylikloridia.

## Lähteet
Mont Blanc de Courmayeur

**Mont Blanc de Courmayeur** on 4&nbsp;748 metriä korkea Grajisilla Alpeilla Italiassa sijaitseva vuorenhuippu.

## Aiheesta muualla

* SummitPost
Willem Piso

**Willem Piso** (1611 Leiden – 28. lokakuuta 1678 Amsterdam) oli alankomaalainen lääkäri ja luonnontieteilijä.

Willem Pison vanhemmat olivat urkuri Hermann Pies ja Cornelia van Liesvelt. Hän opiskeli lääketiedettä Leidenin yliopistossa, ja valmistuttuaan hän asettui Amsterdamiin hoitamaan lääkärin praktiikkaa. Siellä hän muutti sukunimensä muotoon Piso.

Vuonna 1637 Piso valittiin kreivi Johan Maurits van Nassau-Siegenin ja Hollannin Länsi-Intian kauppakomppanian kustantamalle tutkimusretkelle Brasilian hollantilaissiirtokuntaan. Piso osallistui matkalle lääkärinä. Luonnontieteilijänä matkalla oli Georg Marggraf ja taiteilijoina Albert Eckhout ja Frans Post. Perillä Piso valisti sotilaita ja merimiehiä tuoreen kalan, lihan, kasvisten ja hedelmien syönnin tärkeydestä. Hän perehtyi trooppisiin tauteihin, ja oli trooppisen lääketieteen haaran perustajia.

Vuonna 1648 retken tieteellinen anti julkaistiin teoksessa *Historia Naturalis Brasiliae*, missä kuvailtiin muun muassa 133 uutta eteläamerikkalaista lintulajia.
Punta Helbronner

**Punta Helbronner** tai **Pointe Helbronner** on Grajisilla Alpeilla, Italian ja Ranskan rajalla sijaitseva 3&nbsp;462 metriä korkea vuorenhuippu.

## Aiheesta muualla
Andienluhtakana

**Andienluhtakana** (*Rallus semiplumbeus*) on vaarantunut eteläamerikkalainen rantakana. Lajista tunnetaan kaksi alalajia, joista nimialalaji *semiplumbeus* elää hyvin pienellä alueella Kolumbian Andien itäosassa. Alalaji *peruvianus* elää mahdollisesti Perussa. Philip Lutley Sclater kuvaili lajin holotyypin Bogotásta vuonna 1856.

Andienluhtakanan selkä ja siivet ovat ruskeat tummin viiruin. Olkapäät ovat punaruskeat. Linnun pää, rinta ja vatsa ovat siniharmaat ja kyljet mustat. Andienluhtakanan elinympäristöä ovat suot ja muut kosteikot. Laji syö muun muassa hyönteisten toukkia, sammakoita ja kasvienosia. Kantaa uhkaa elinympäristön häviäminen.  

## Lähteet
Train of Consequences

**Train of Consequences** on yhdysvaltalaisen heavy metal -yhtye Megadethin single, joka julkaistiin 10. marraskuuta 1994. Kappale julkaistiin samana vuonna yhtyeen kuudennella studioalbumilla, *[[Youthanasia]]lla*, ja se on ensimmäinen albumilta julkaistu single. Hot Mainstream Rock Tracks- ja Billboardin singlelistoilla kappale saavutti sijan 29, ja Yhdistyneen kuningaskunnan singlelistalla sen sijoitus oli 22. Suomessa single nousi virallisen singlelistan sijalle 8. Kappaleen on säveltänyt ja sanoittanut yhtyeen laulajakitaristi Dave Mustaine.

”Train of Consequencesin” musiikkivideo sai merkittävästi soittoaikaa musiikkikanava MTV:llä, ja se esitettiin ensimmäisen kerran televisiossa 31. lokakuuta halloween-spesiaalissa *Night of the Living Megadeth*. Single siivitti *Youthanasia*-albumista yhtyeelle sen viidennen perättäisen platinalevyn, ja se sisältää nimikkoraitansa lisäksi demokappaleen ”Crown of Worms” (joka julkaistiin myöhemmin uudelleenmasteroidulla versiolla yhtyeen albumista *[[Countdown to Extinction]]*), jonka on kirjoittanut Diamond Head -yhtyeen entinen laulaja Sean Harris. Singlen B-puolella ovat liveversiot yhtyeen kappaleista ”Peace Sells” ja ”Ashes In Your Mouth” sekä coverversio Sex Pistols -yhtyeen kappaleesta ”Anarchy in the U.K.”. Singlen 12-tuumaisessa vinyylipainoksessa on mukana myös yhtyeen kappale ”Holy Wars... The Punishment Due”. Alankomaissa julkaistussa painoksessa single sisälsi myös kappaleen ”Black Curtains” sekä Megadeth-aiheisen tarran.

”Train of Consequencesin” sanoitus kertoo uhkapelien tuhoisuudesta. Kappale on nauhoitettu lopulliseen muotoonsa albumille ja singlelle yhteensä 42 oton kautta. Kappaleen musiikkivideolla yhtyeen jäsenet lukuun ottamatta Dave Mustainea tekevät myös cameo-roolit: basisti David Ellefson on junan kuljettaja, ja kitaristi Marty Friedman sekä rumpali Nick Menza istuvat junassa pelaamassa korttia.

## Kappaleet
#Train of Consequences
#Crown of Worms
#Black Curtains
#Ashes in Your Mouth (Live)
#Peace Sells (Live)
#Anarchy in the U.K. (Live)

## Kokoonpano
* Dave Mustaine – soolo- ja rytmikitara, laulu
* Marty Friedman – soolo- ja  rytmikitara
* David Ellefson – bassokitara
* Nick Menza – rummut

## Lähteet
Suuri tuntematon (Surkeiden sattumusten sarja)

**Suuri tuntematon** on fiktiivinen voima kirjasarjassa *[[Surkeiden sattumusten sarja]]*, jonka on kirjoittanut Lemony Snicket. Kuten nimi kertoo, suuresta tuntemattomasta ei tiedetä paljon.

Kooltaan suuri tuntematon on suurempi kuin sukellusveneet *Carmelita* ja *Queequeg*, eikä se itse välttämättä ole edes laiva tai sukellusvene. Se esiintyi kysymysmerkin muodossa ja usein silloin, kun sitä vähiten odotettiin.

Suuri tuntematon esiintyi ensi kerran kirjassa *[[Synkkä syöveri]]*, jossa näytettiin myös, että molemmat sekä kapteeni Vastakarva että kreivi Olaf pelkäävät sitä. Pitää huomata myös, että kreivi Olaf käski Carmelita Spatsia olemaan steppaamatta heidän palatessaan *Carmelitaan* suuren tuntemattoman tulon aikana. Hän sanoo nimittäin: "En tahdo joutua heidän kaikuluotaimeensa."

Kun Baudelairet jätettiin yksin korjaamaan *Queequegia*, suuri tuntematon saapui paikalle juuri heidän saatuaan Olafin aiheuttaman reiän korjattua. Baudelairet huomaavat varjon vedessä, mutteivät näe tarpeeksi voidakseen sanoa, mikä se on. Lopulta suuri tuntematon menee pois ja Baudelairet pakenevat. Kirjoittaja sanoo tietävänsä, mikä suuri tuntematon on, muttei kerro aiheesta enempää.

Kirjassa *[[Loppu (romaani)|Loppu]]* mainitaan, että *Queequeg* seilasi pois merelle mukanaan Kit Snicket, Hirmumyrkyllinen kyy, kapteeni Vastakarva ja hänen poika- ja tytärpuolensa Fiona ja Fernald. He menivät etsimään kuumailmapallokotia, jossa Hector ja Quagmiren sisarukset asuivat, värvätäkseen heidät taistoon VPK:n koulutettuja kotkia vastaan. Myöhemmin haaksirikkoutunut Kit kertoo Baudelaireille, että kotkat puhkaisivat ilmapallot ja pudonnut kori tuhosi *Queequegin*. Sen jälkeen Suuri tuntematon vei kaikki paitsi Kitin ja Kyyn, vaikkei tiedetäkään, pelastiko vai sieppasiko se heidät.

Kit sanoo veljensä - vaikkei sanokaan kummasta veljestä on kyse - kutsuneen kysymysmerkkiä "suureksi tuntemattomaksi", joka on usein kiertoilmaisu sille, mitä tapahtuu kuoleman jälkeen. *Loppu*-kirjan lopussa Quagmiret, Hector, kapteeni Vastakarva, Fernald, Fiona, Phil ja mahdollisesti myös Baudelairet joutuvat, tai pääsevät, suuren tuntemattoman kyytiin.

Kuitenkin kirjassa *The Bad Beginning: Rare Edition* Snicket mainitsee, että Violet Baudelaire käy Brinyn rannalla kolmannen kerran, ja kirja *[[The Beatrice Letters]]* kertoo, että Kitin tyttärellä on muistoja Baudelaireista.

## Lähteet